होली की मस्ती में भांग की मिलावट पर नजर , सोमवार से अभियान चला खाद्य पदार्थों की जांच करेंगे
बीकानेर में होली के मौके पर बिकते हैं भांग मिश्रित भुजिया-मिठाई, जांच के लिए दो टीमें बनाई
खेलनीसप्तमी के साथ होली की मस्ती परवान चढ़ने लगी है। होली के रसिये गाने, बजाने, नाचने के साथ ही सुबह से रात तक मिठाई-नमकीन की मनुहारें भी कर रहे हैं। इस मनुहार का मान रखते वक्त यह ध्यान रखना जरूरी है कि कहीं मिठाई खाते ही आप भांग के नशे में झूमने लगे। वजह, शहर में ऐसे कई लोग, दुकानें हैं जो होली के लिए खास मिठाई, नमकीन बनाते हैं। इनमें भांग की मिलावट होती है।
हालांकि आमतौर पर इन्हें वे ही लोग खाते हैं जो भांग पीने के अभ्यस्त हैं या इन मिठाइयों के शौकीन हैं। इनके मिलने का पता भी वे ही जानते हैं लेकिन इस खबर पर स्वास्थ्य विभाग सतर्क हो गया है। होली के मौके पर मिलावटी खाद्य पदार्थों की जांच करने के लिए सोमवार से विशेष अभियान शुरू कर रहा है। बीकानेर में इसके लिए दो टीमें बनाई गई है। ये टीमें मिठाई में खराब मावा, कैमिकल कलर आदि की जांच करने के साथ ही खासतौर पर भांग की मिलावट पर भी नजर रखेगा। सीएमएचओ डा.देवेन्द्र चौधरी का कहना है, अगर भांग की मिलावट वाले खाद्य पदार्थ मिले तो केवल जब्त होंगे वरन मुकदमा भी करवाया जाएगा। इसमें मिलावट के साथ ही नशीले पदार्थ बेचने की धाराएं भी लगेगी।
मेडिकल सर्वे, बीकानेर में भांग सेवन से बढ़ रहे डिप्रेशन रोगी
इंडियनकाउंसिल ऑफ मेडिकल एंड रिसर्च आईसीएमआर की एक मल्टी सेंटर स्टडी में बीकानेर के भी लगभग एक हजार घरों में सर्वे किया गया। मेडिकल कॉलेज के मनोरोग विभागाध्यक्ष डा.के.के.वर्मा कहते हैं, इसमें खासतौर पर यह सामने आया कि परकोटे के भीतरी शहर में भांग सेवन रिवाज की तरह चल रहा है और युवा पीढ़ी भी इसकी चपेट में रही है। एक बड़ा नुकसान यह है कि नशे की लत कई युवाओं को डिप्रेशन सहित दूसरी मानसिक बीमारियों की ओर ले जाती है।
^दो टीमें बनाई हैं जो छह से 15 मार्च तक मिलावटी खाद्य पदार्थों की जांच पर विशेष ध्यान देगी। भांग मिश्रित खाद्य पदार्थ बिकने की सूचनाएं, मौखिक शिकायतें बार-बार आती रही है। ऐसे में इस बार इन पर विशेष ध्यान रखेंगे। लोगों को भी सलाह है कि वे इन नशीली चीजों से बचें। डा.देवेन्द्रचौधरी, सीएमएचओ
कोई हंसता है, कोई राेता है, कोई गाता ही जाता है
पीबीएमहॉस्पिटल के मनोरोग विभाग में ऐसे पेशेंट आने शुरू हो गए हैं जो एक बार हंसना, रोना या गाना शुरू कर दें तो फिर घंटों यह क्रम बरकरार रखते हैं। विभाग के डाक्टर कहते हैं, होली के मौके पर हर साल यह हाल रहता है। कई बार मरीजों को इलाज के लिए भर्ती भी
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva